|  |  |
| --- | --- |
| Το όραμα της Εταιρείας | Ως ξενοδοχειακή μονάδα η οποία πρεσβεύει την παροχή τουριστικών υπηρεσιών της χώρας μας, η οποία με την σειρά της αποτελεί επί σειρά δεκαετιών μία εκ των πρώτων επιλογών της παγκόσμιας τουριστικής κίνησης, έχουμε ως όραμα να παρέχουμε στους πελάτες μια πληθώρα εξαιρετικών υπηρεσιών μέσω μίας υπέροχης εμπειρίας φιλοξενίας, ενώ την ίδια στιγμή να διασφαλίζουμε ένα όμορφο και ασφαλές περιβάλλον εργασίας για το Προσωπικό και τους συνεργάτες μας, αφήνοντας θετικό αντίκτυπο στην τοπική Κοινωνία και στο Περιβάλλον, με τήρηση της Νομοθεσίας και κινούμενη με απόλυτη ηθική και διαφάνεια. Για τον λόγο αυτόν, έχει αναπτύξει Σύστημα Διαχείρισης Εταιρικής Κοινωνικής Ευθύνης στα πρότυπα του **ISO 26000**. |
|  |  |
| Η Εταιρεία μας δεσμεύεται για τα εξής: | * Να υφίσταται πλήρης και διαρκή συμμόρφωση με το σύνολο του Νομοθετικού πλαισίου το οποίο αφορά την καθημερινή λειτουργία της. * Να εφαρμόζει πλήρως αλλά και να βελτιώνει συνεχώς την παρούσα Πολιτική Εταιρικής Κοινωνικής Ευθύνης. * Να την κοινοποιεί σε όλα τα ενδιαφερόμενα μέρη. * Να ενθαρρύνει τις συνεργαζόμενες Εταιρείες, ως προς την εφαρμογή μίας ανάλογης Πολιτικής Εταιρικής Κοινωνικής Ευθύνης. |
|  |  |
| Ηθική Δεοντολογίας | Η Εταιρεία μας δραστηριοποιείται και ασκεί το «Επιχειρείν» με τρόπο ώστε να διασφαλίζονται τα εξής:   * Ύπαρξη διαφάνειας σε όλες τις ενέργειες της (είτε είναι αμιγώς επιχειρηματικές, είτε έχουν Πολιτικές προεκτάσεις). * Δίκαιη μεταχείριση όλων των εργαζομένων και όλων των πελατών. * Διαμόρφωση ηθικών πρακτικών σε όλες της της δραστηριότητες Πλήρη διασφάλιση της Υγείας και της Ασφάλειας στα πλαίσια του Εργασιακού περιβάλλοντος αλλά και της παροχής υπηρεσιών της σε πελάτες, όπως η Εταιρεία διαμορφώνει μέσω των εξής ενεργειών: * Πλήρη εφαρμογή των Υγειονομικών Πρωτοκόλλων κατά του Covid-19, με εφαρμογή ειδικού Σχεδίου Δράσης και Πιστοποιητικού Health First. * Επιλογή και χρήση πιστοποιημένων οικολογικών προϊόντων καθαρισμού και απολύμανσης. * Καθημερινός διαχωρισμός απορριμμάτων, δίνοντας έμφαση στην ανακύκλωση στα πλαίσια του **ISO 14001**. * Συχνοί χημικοί και μικροβιολογικοί έλεγχοι νερού * Συχνός καθαρισμός των μονάδων κλιματισμού και εξαερισμού. |
|  |  |
| Αλληλεπίδραση με την Κοινωνία | Η Εταιρεία μας:   * Καταγράφει και αφουγκράζεται διαρκώς τις ανάγκες της τοπικής κοινωνίας, και αναλαμβάνει πρωτοβουλίες, πάντα με γνώμονα τις τοπικές ανάγκες. * Ενθαρρύνει την Κοινωνικό διάλογο. * Κατανοεί ότι η λειτουργία της αφήνει «αποτύπωμα» στην τοπική Κοινωνία και φροντίζει να αποτελεί θετικό αντίκτυπο προς αυτήν. * Προστατεύει την τοπική κουλτούρα τα έθιμα και τις παραδόσεις και διασφαλίζει την ευημερία της. |
|  |  |
| Ανθρώπινο κεφάλαιο και Ανθρώπινα δικαιώματα | Αποτελεί πρωταρχική προτεραιότητα της Εταιρείας, η διατήρηση της Κοινωνικής συνοχής, καθώς και η δημιουργία μίας στρατηγικής/κουλτούρας αμοιβαίας εμπιστοσύνης και συνεργασίας σε κάθε Επιχειρηματική της δραστηριότητα.  Η Εταιρεία μας:   * Σέβεται την προστασία των διεθνώς αναγνωρισμένων και διακηρυγμένων ανθρώπινων δικαιωμάτων και τα υποστηρίζει σε κάθε ευκαιρία. * Σέβεται τον κοινώς αποδεκτό Επιχειρηματικό Κώδικα Ηθικής και Δεοντολογίας, και το Νομικό Σύστημα της Ελληνικής και Ευρωπαικής Νομοθεσίας. * Ενθαρρύνει όλα τα ενδιαφερόμενα μέρη προς την ίδια κατεύθυνση.   Το κύριο μέλημα της Εταιρείας μας είναι η συνεχής επαγγελματική ανέλιξη όλων των εργαζομένων της, ώστε να συμβάλλουν στο Όραμα αυτής. Αυτό γίνεται εφικτό με:   * Συνεχή κατάρτιση και εκπαίδευση. * Παροχή bonus παραγωγικότητας. * Ενθάρρυνση για συμμετοχή σε σεμινάρια κατάρτισης. |
|  |  |
| Παιδική προστασία | Η Εταιρεία μας:   * Υπερασπίζεται τα δικαιώματα των παιδιών, μέσω της δράσης της και της παροχής της συνεχής εκπαίδευσης του εργασιακού της δυναμικού. * Απορρίπτει κάθε είδους παιδική εργασία (καταναγκαστική ή μη). * Απορρίπτει και καταδικάζει κάθε μορφή παιδικής εκμετάλλευσης κακοποίησης. |
|  |  |
| Προστασία Περιβάλλοντος | Η Εταιρεία μας, σεβόμενη το Περιβάλλον, τους φυσικούς πόρους και το δικαίωμα των επόμενων γενεών να παραλαμβάνουν συνεχώς ένα καθαρό και βιώσιμο φυσικό Περιβάλλον, παρέχει τις υπηρεσίες της με τέτοιο τρόπο, ώστε αυτές να έχουν τον ελάχιστο δυνατό αντίκτυπο στο Περιβάλλον. Για να το πετύχει αυτό, η Εταιρεία μας υλοποιεί τα εξής:   * Φροντίζει για την μέγιστη εξοικονόμηση ενέργειας, μέσω την χρήσης λύσεων εξοικονόμησης ενέργειας (χρήση λαμπτήρων χαμηλής κατανάλωσης και συσκευών εξοικονόμησης ενέργειας). * Οπλίζει τα κτίρια της με θερμομόνωση. * Φροντίζει για την συνεχή ανακύκλωση. * Κάνει χρήση ήπιων μορφών ενέργειας. * Καταγράφει μηνιαίως τις καταναλώσεις ηλεκτρικού ρεύματος και νερού, μέσω του συστήματος Περιβαλλοντικής Διαχείρισης κατά ISO 14001 που τηρεί. * Κάνει την ελάχιστη δυνατή χρήση αμιάντου κατά την κατασκευή των κτιρίων της. * Κάνει χρήση αυτόματων ποτιστικών συστημάτων, φροντίζοντας να καταναλώνει το ελάχιστο δυνατό νερό, ενώ φροντίζει να διαθέτει φυτά τα οποία έχουν ελάχιστη ανάγκη για πότισμα. * Χρησιμοποιεί στα λουτρά του Ξενοδοχείου καζανάκια διπλής ροής. * Χρησιμοποιεί φωτοκύτταρα για την μείωση κατανάλωσης ρεύματος. |
|  |  |
| Ίσες ευκαιρίες | Η Εταιρεία μας έχει ως Αρχή ότι σε καμία θέση εργασίας αλλά και σε κανέναν πελάτη ή προμηθευτή δεν γίνονται διακρίσεις λόγω ηλικίας, φύλλου, σεξουαλικού προσανατολισμού, θρησκευτικών πεποιθήσεων, πολιτικών πεποιθήσεων, χρώματος και φυλής, ενώ την ίδια στιγμή δείχνει πολύ μεγάλη ευαισθησία στους ανθρώπους με ειδικές ανάγκες, τους οποίους φροντίζει να αποκαλεί ως ανθρώπους με ειδικές ικανότητες.  Όσοι αποκλίνουν από την Αρχή αυτή, αντιμετωπίζουν πειθαρχικές κυρώσεις με τα ανάλογα επακόλουθα.  Όλο το Ανθρώπινο δυναμικό της Εταιρείας είναι υπεύθυνο για την απαρέγκλιτη τήρηση της παρούσας Πολιτικής, και κάθε παρέκκλιση θα πρέπει να αναφέρεται στους οικείους Προϊσταμένους προς επίλυση.  Ειδικότερα για θέματα σεξουαλικής παρενόχλησης (αλλά και άλλων παραβάσεων που έχουν ποινικές προεκτάσεις), πλην των πειθαρχικών μέτρων, η Εταιρεία δεσμεύεται να προωθεί τα θέματα αυτά αρμοδίως, προς διερεύνηση τυχόν ποινικών ευθυνών. |
|  |  |
| Έκδοση και Αναθεώρηση | Η παρούσα Πολιτική Εταιρικής Κοινωνικής Ευθύνης εκπονήθηκε στις **01/05/2022** και δύναται να τροποποιηθεί για τους κάτωθι λόγους:   * Αλλαγή Νομοθετικών απαιτήσεων. * Αλλαγές στο Σύστημα Εταιρικής Κοινωνικής Ευθύνης.   Για την Εταιρεία  Εκ της Διευθύνσεως |